लॉरेंस के नाम से मैसेज आया, कहा- तू और सलमान फिक्स हैं; मूसेवाला की तरह उड़ा दूंगा
Maharashtra Shiv Sena Leader Sanjay Raut Threatened by Lawrence Bishnoi Gang महाराष्ट्र से राज्यसभा सांसद और उद्धव गुट के नेता संजय राउत को लॉरेंस गैंग ने जान से मारने की धमकी दी है। उन्हें एक मैसेज के जरिए यह धमकी दी गई है।
महाराष्ट्र से राज्यसभा सांसद और उद्धव गुट के नेता संजय राउत को लॉरेंस गैंग ने जान से मारने की धमकी दी है। उन्हें व्हाट्सएप मैसेज के जरिए यह धमकी दी गई है। इसमें कहा गया है कि तेरा भी हाल मूसेवाला जैसा कर देंगे। तू दिल्ली में मिला तो तुझे AK-47 से उड़ा देंगे। सलमान और तू फिक्स है।' पुलिस ने बताया कि संजय ने शिकायत भी दर्ज की है। हमने जांच भी शुरू कर दी है।
राउत ने मुंबई के कांजुर मार्ग थाने में लॉरेंस के खिलाफ मामला दर्ज करवाया है। पुलिस ने पुणे से एक व्यक्ति को हिरासत में लिया है। राउत को धमकी मिलने के मामले में शख्स से पूछताछ की जा रही है।
राउत बोले- मैं डरूंगा नहीं
संजय राउत ने कहा कि मुझे धमकी भरा मैसेज मिला है। मैंने इसकी शिकायत थाने में कर दी है। उन्होंने आगे कहा कि मैं डरूंगा नहीं। पहले भी मुझ पर हमले की कोशिश की गई है। उन्होंने पुलिस और सरकार पर सवाल उठाते हुए कहा कि आखिर पुलिस क्या कर रही है? गृहमंत्री क्या कर रहे हैं? राउत बोले कि महाराष्ट्र में नई सरकार के आने के बाद मेरी सुरक्षा हटाई गई। इसी के बाद जान से मारने की धमकी मिल रही है।
फडणवीस ने कहा- शराब के नशे में किसी ने धमकी दी है
महाराष्ट्र के उपमुख्यमंत्री देवेंद्र फडणवीस ने कहा कि राउत को धमकी भेजने वाले की पहचान कर ली गई है। पहली नजर की जांच में पता चलता है कि व्यक्ति ने शराब के नशे में धमकी दी थी। हालांकि, मामले की विस्तार से जांच की जाएगी और दोषी के खिलाफ कार्रवाई भी होगी।
लॉरेंस से जुड़ी भास्कर की ये खास खबरें भी पढ़ें...
1. सलमान खान को जान से मारने की धमकी
सलमान खान को ईमेल के जरिए धमकी मिली है। रोहित नाम के व्यक्ति ने लॉरेंस और गोल्डी बराड़ के नाम से धमकी भरा ईमेल भेजा है। सलमान की टीम को मिले ईमेल में लिखा कि अगर तेरे बॉस सलमान को मैटर क्लोज करना है तो बात कर ले। वर्ना अगली बार सीधे झटका मिलेगा। पूरी खबर पढ़ें...
2. गैंगस्टर लॉरेंस के इंटरव्यू पर मचा घमासान: अमृतपाल ने कहा- सरकारें सिखों के खून की दुश्मन
पंजाबी सिंगर सिद्धू मूसेवाला की हत्या के मुख्य आरोपी गैंगस्टर लॉरेंस द्वारा जेल के अंदर से दिए गए इंटरव्यू के बाद बैकफुट पर आई पंजाब पुलिस ने अपनी सफाई पेश की है। इंटरव्यू के दो दिन बाद, गुरुवार को पंजाब पुलिस के DGP गौरव यादव ने चंडीगढ़ में प्रेस कॉन्फ्रेंस करके स्थिति स्पष्ट करने की कोशिश की। लॉरेंस से जुड़े फैक्टस को सिलसिलेवार ढंग से रखते हुए DGP ने दावा किया कि यह इंटरव्यू पंजाब के अंदर नहीं हुआ। पूरी खबर पढ़िए...
3. पंजाब DGP की सफाई:दावा- इंटरव्यू पंजाब के बाहर हुआ
पंजाबी सिंगर सिद्धू मूसेवाला की हत्या के मुख्य आरोपी गैंगस्टर लॉरेंस द्वारा जेल के अंदर से दिए गए इंटरव्यू के बाद बैकफुट पर आई पंजाब पुलिस ने अपनी सफाई पेश की है। इंटरव्यू के दो दिन बाद, गुरुवार को पंजाब पुलिस के DGP गौरव यादव ने चंडीगढ़ में प्रेस कॉन्फ्रेंस करके स्थिति स्पष्ट करने की कोशिश की। लॉरेंस से जुड़े फैक्टस को सिलसिलेवार ढंग से रखते हुए DGP ने दावा किया कि यह इंटरव्यू पंजाब के अंदर नहीं हुआ। पूरी खबर पढ़िए...
4. सोशल मीडिया पर लॉरेंस का इंटरव्यू देखकर दो नाबालिग बहनें हुई फैन, घर से भागकर जेल पहुंची
पंजाबी सिंगर सिद्धू मूसेवाला के मर्डर के मुख्य आरोपी गैंगस्टर लॉरेंस से मिलने के लिए दो नाबालिग बहनें गुरुवार को बठिंडा जेल पहुंच गईं। यह दोनों लड़कियां दिल्ली की रहने वाली हैं। दोनों ने सोशल मीडिया पर लॉरेंस का इंटरव्यू सुना और उसके बाद उसकी फैन हो गईं। दोनों परिवार से झूठ बोलकर लॉरेंस से मिलने गुरुवार को बठिंडा जेल पहुंच गई। पढ़िए पूरी खबर...